På bare en enkelt dag, har over 20 studerende ved UCN i Aalborg oplevet, at deres biler er blevet ridset flere steder. Selv mener de, at det er beboere i området, der viser deres vrede over, at de studerende parkerer deres biler på de omkringliggende veje. I hverdagene er der et veritabelt kaos af biler i kvarteret omkring UCN på Mylius Erichsensvej, og ledelsen af UCN erkender, at parkeringsforholdene ikke er gode nok. TV2/NORD mødte idag flere lokale beboere fra vejene. Ingen ønskede at stille op foran kamera, men alle bekræfter at de nærmest er spærret inde af de studerendes biler i hverdagene. Alle tager de dog afstand fra hærværket og opfordrer til en hurtig politisk løsning. Se hele indslaget i vores udsendelse klokken 19.30.

Opsummering:
Elever på UCN i Aalborg har fået ridset biler for over 100.000 kroner på en dag. De mener, at lokale er gerningsmænd.